[{"text_idx": "#000003", "text": "Kael ar programmou\u0300 \u2013 han\u0303v"}, {"text_idx": "#000004", "text": "Dek implijad hag implijadez a labour leun-amzer evit Radio Kerne hag unan evit ar rouedad radioiou\u0300 \u201cBrudan\u0303 ha Skignan\u0303\u201d. Grit anaoudegezh gante !"}, {"text_idx": "#000006", "text": "Nevez erruet e skipailh Radio Kerne eo Raphael ! E-karg eus skipailh an dud a-youl-vat e Sant-Ervlan eo hag eus an holl abadennou\u0300 produet eno ivez !"}, {"text_idx": "#000007", "text": "Paotr ar c\u2019henurzhian\u0303, ar paperiou\u0300 hag an diorren eo Melaine evit Radio Naoned ha Radio Kerne. Ur sapre difi, met prest eo ar paotr da gas koad !"}, {"text_idx": "#000008", "text": "Morgane Cotten, animatourez-kazetennerez e Roazhon"}, {"text_idx": "#000011", "text": "O foetan\u0303 bro eman\u0303 Tangi evit rein\u0303 atalierou\u0300 deskadurezh d\u2019ar mediaiou\u0300 d\u2019ar re vihan ha d\u2019ar re vras. Gantan\u0303 e tesker ober gant ar binviji radio, kompren petra eo ur fake news, penaos sevel ur gronikenn ha mil tra all c\u2019hoazh !"}, {"text_idx": "#000014", "text": "Gael He\u0301lary, teknikour ha programatour"}, {"text_idx": "#000015", "text": "Ne vez ket klevet war ar gwagennou\u0300... Labourat a ra kuzh ha didrouz met a-drugarez dezhan\u0303 \u2018vez sonerezh dispar hag a bep seurt : kelc\u2019hgeriadur ar radio an hini eo, souezhet bras \u2018vezomp bemdez gantan\u0303... La\u0302ret a raio deoc\u2019h n\u2019eo ket aes plijout d\u2019an holl gant ar sonerezh ho peus dibabet. Heman\u0303 a garfe a-walc\u2019h chom eurvezhiou\u0300-pad o tibab sonerezh, trankil en e gorn mes atav \u2018vez galvet ar paourkaezh evit a bep seurt abegou\u0300:"}, {"text_idx": "#000016", "text": "\u2013 Gael, an teknik a ya a-dreuz !"}, {"text_idx": "#000018", "text": "\u2013 Gael, n\u2019ouzon ket ober..."}, {"text_idx": "#000019", "text": "Setu hep hon teknikour muian\u0303 karet, Radio Kerne ebet !"}, {"text_idx": "#000020", "text": "Morgane Bramoulle\u0301, renerez ar programmou\u0300"}, {"text_idx": "#000021", "text": "Plac\u2019h an internet eo Morgane ha renerez ar programmou\u0300. Ganti \u2018vez bouetet ingal hol lec\u2019hienn, hor c\u2019hont Twitter... hag all. Met kavout a ra amzer memes tra evit ober war dro programmou\u0300 Radio Kerne, mont war an dachenn, kinnig C\u2019hwezh an Deiz asambles gant Marianne ha Benjamin. Enrollan\u0303 a ra ivez kronikennou\u0300, feminist, lennegel pe c\u2019hoazh skiantel."}, {"text_idx": "#000022", "text": "Benjamin Bouard, animatour-kazetenner e Ploneiz"}, {"text_idx": "#000023", "text": "Paotr Breizh Uhel eo Benjamin met ken sot eo gant ar brezhoneg hag ar radio ken eo deuet da labourat er vro ! Un abadenn Rodeier a ginnig bep sizhun koulz ha Deomp Dezhi, abadenn ar vugale. O luskan\u0303 an abadenn vintin asambles gant Marianne ha Morgane eman\u0303 ivez."}, {"text_idx": "#000024", "text": "Metig Jakez-Vargas, kazetennerez e Ploneiz"}, {"text_idx": "#000025", "text": "Metig a zo perzh eus skipailh kazetennerien ha kazetennerezed Brudan\u0303 ha Skignan\u0303. Klevout a reoc\u2019h he mouezh abred deus ar mintin pe e fin an deiz er c\u2019heleier."}, {"text_idx": "#000026", "text": "Paotr ar sifrou\u0300, ar goulennou\u0300 yalc\u2019hadou\u0300, an taoliou\u0300 pellgomz eo Tangi. Ober a ra war-dro al labour melestradurel evit ar radio hag an implijidi hag implijiadezed e Ploneiz, Sant-Ervlan hag e Roazhon."}, {"text_idx": "#000027", "text": "Marianne Vaidie, animatourez-kazetennerez e Ploneiz"}, {"text_idx": "#000028", "text": "Marianne zo bet e touez an dud yaouank tremenet dre Radio Kerne evit kas ur prantad servij keodedel. Ken plijet eo bet gant ar radio he deus en em stummet war ar micheriou\u0300 radio goude he servij. E-pad 3 bloaz eo bet o labourat e Sant-Ervlan e Radio Naoned hag eman\u0303 breman\u0303 o pourmen he mikro e Bro Gerne !"}]